Tiszanána Község Önkormányzata Képviselő-testületének 1/2014.(III.03.) önkormányzati rendelete: Az Önkormányzat 2014.évi költségvetéséről

Az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f.) pontjában meghatározott feladatkörében eljárva a következőket rendeli el.

**1.§**

**A rendelet hatálya**

(1) A rendelet hatálya a képviselő-testületre, annak bizottságaira, az önkormányzatra és az önkormányzat irányítása alá tartozó költségvetési szervekre terjed ki.

**2.§**

**A költségvetés bevételei és kiadásainak főösszege**

(1) A Képviselő-testület Tiszanána Község Önkormányzata 2014.évi költségvetését

# 405.546 eFt költségvetési bevétellel (bruttó bevétel)) 299.830 eFt (nettó bevétel)

# 405.546 eFt költségvetési kiadással (bruttó kiadás) 299.830 eFt (nettó kiadás)

**Nulla**  **eFt költségvetési egyenleggel**

állapítja meg.

(2) A 2014.évi költségvetés bevételeinek és kiadásainak összefoglaló mérlegét az 1.sz. melléklet tartalmazza.

**3.§**

**A költségvetés részletezése**

(1) A Képviselő-testület a 2.§.-ban megállapított bevételi főösszegeket bevételi forrásként az alábbiak szerint határozza meg:

Adatok: eFt-ban

|  |  |  |  |  |
| --- | --- | --- | --- | --- |
| Bevétel | Önkorm. | Óvoda | Könyvtár | Közös Hivatal |
| Int.műk.bev. | 2.779 |  |  |  |
| Közhatalmi bev.(adók) | 18.500. |  |  |  |
| Áteng.kp-i adó | 7.500 |  |  |  |
| Költs.tám. | 208.322 |  |  |  |
| Tám.ért.műk.bev. | 12.934 | 54.311 | 5.145 | 46.260 |
| Kölcsön visszatér. | 17.000 |  |  |  |
| Előző évi pm.  ebból felhalmozási | 31.395  18.000 |  |  |  |
| Felhalm.bev. | 1.400 |  |  |  |
|  |  |  |  |  |
| **Bevétel összesen** | 299.830 | 54.311 | 5.145 | 46.260 |

**Bevétel mindösszesen: 405.546 eFt**

(2) Bevételi főösszeg intézményenkénti részletezését a 2. számú melléklet tartalmazza.

(3) A Képviselő-testület által az 1.§-ban megállapított kiadási főösszeg részletezését az alábbiak szerint határozza meg.

|  |  |  |  |  |
| --- | --- | --- | --- | --- |
| Kiadás | Önk. | Óvoda | Könyvtár | Közös  Hivatal |
| Működési kiad.  (szem.j.,jár.,dologi) | 99.113 | 54.311 | 5.145 | 46.260 |
| Szoc.kiad. | 29.760 |  |  |  |
| Műk.c.pe.átad. | 25.803 |  |  |  |
| Tám.ért.műk.k. | 105.716 |  |  |  |
| Általános tartalék  Céltartalék | 5.220  0 |  |  |  |
| Felhalmozási k. | 34.218 |  |  |  |
| Hitel visszaf. | 0 |  |  |  |
| **Kiadás összesen** | 299.830 | 54.311 | 5.145 | 46.260 |

**Kiadás mindösszesen : 405.546 eFt**

(4) A kiadási főösszeg intézményenkénti részletezését a 3.sz. melléklet tartalmazza.

(5) Tiszanána Község Önkormányzatának és intézményeinek létszám adatait a 4. sz. melléklet tartalmazza.

(6) Tiszanána Község Önkormányzatának általános működésének és ágazati feladatainak 2014. évi támogatását az 5. sz. melléklet tartalmazza.

(7) Tiszanána Község Önkormányzatának felhalmozási kiadásait a 6. sz. melléklet tartalmazza.

(8) Az előirányzat felhasználási ütemtervet a 07. sz. melléklet tartalmazza.

(9) A Képviselő-testület az önkormányzat költségvetésének fejezet és címrendjét a 2-3.sz. melléklet szerint határozza meg.

(10) Az önkormányzat adósságot keletkeztető ügyletekből és kezességvállalásokból fennálló kötelezettségeit 08.sz.melléklet részletezi.

(11) Az önkormányzat adósságot keletkeztető ügyleteiből származó tárgyévi fizetési kötelezettségét a 09. sz. melléklet tartalmazza.

(12) Az önkormányzat 2014. évi adósságot keletkeztető fejlesztési céljait a 10. sz. melléklet részletezi.

(13) Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a 11. sz. melléklet részletezi.

(14) 3 éves gördülő tervezést a 12. számú melléklet tartalmazza.

(15) Az önkormányzat a kiadások között **5.220 eFt** **általános,** és **0 eFt céltartalékot** állapít meg. A tartalékkal való rendelkezés jogát a képviselő-testület fenntartja magának.

**4.§**

**A költségvetés végrehajtásának szabályai**

(1) A Képviselő-testület felhatalmazza a polgármestert, valamint az önkormányzati költségvetési szervek vezetőit a 2014.évi költségvetésben előírt bevételek beszedésére és a jóváhagyott kiadások teljesítésére.

(2) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(3) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

(4) A tartozásállomány a költségvetési szerveknél 30 napon túli nem lehet, mértékét figyelemmel kell kísérni, szükség esetén a jegyző a vonatkozó jogszabály alapján teszi meg intézkedéseit. Költségvetési szerv vezetője köteles a tartozásállományról adatot szolgáltatni a jegyző részére, a hó végi állapotnak megfelelően, a tárgyhónapot követő 5-ig .

(5) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

## 5.§

## A költségvetés évközi módosításának szabályai

(1)A települési önkormányzat a költségvetését, valamint a felügyelete alá tartozó költségvetési szervek költségvetését – rendeletmódosítással – testületi döntéssel megváltoztathatja.

(2) Az önkormányzat részére engedélyezett központi pótelőirányzat esetén negyedévente módosítható a rendelet.

(3) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a Képviselő-testületet negyedévente tájékoztatja.

(4) A képviselő-testület által jóváhagyott előirányzatokat valamennyi költségvetési szerv köteles betartani. Az előirányzat túllépés fegyelmi felelősséget vonhat maga után.

**6.§**

**Az önkormányzati költségvetési szervekre vonatkozó rendelkezések.**

(1) Az önállóan gazdálkodó költségvetési szerv előirányzat módosítási hatáskörben a jóváhagyott bevételi előirányzatain felüli többletbevételével a kiadási és bevételi előirányzatát megemelheti.

(2) Saját hatáskörű előirányzat módosítással az előző évi pénzmaradványról az előző évben vállalt kötelezettségek kiadásai teljesíthetők.

(3) Az előző évi pénzmaradvány /2/ bekezdésében foglalt meghaladó részre a felügyeleti szervi felülvizsgálatot követő képviselőtestületi módosítás után használható fel.

(4) A saját hatáskörű előirányzat módosítás támogatási többletigénnyel sem a  
költségvetési évben, sem a következő években nem járhat.

(5) A saját hatáskörben végrehajtott előirányzat módosításról az intézmények az I. félévi, az I-III. negyedévi gazdálkodásról szóló beszámolóval egyidejűleg és az utolsó negyedévben november 30-ig adnak tájékoztatást. A képviselőtestület legkésőbb december 31-ig módosítja emiatt a költségvetési rendeletét.

(6) Fentieken túlmenő előirányzat módosítás a képviselő-testület rendeletének módosítása alapján történhet.

(7) A költségvetés végrehajtása során az intézmény az alapító okiratban meghatározott feladatát látja el.

**7.§**

**Az önkormányzati hivatalra vonatkozó rendelkezések**

/1/ A polgármester átruházott hatáskörben az alábbi döntéseket hozhatja:

* dönt az átmenetileg szabad pénzeszközök 3 hónapot el nem érő időtartamú lekötéséről,
* átcsoportosítást engedélyez a jóváhagyott előirányzatok között 500 eFt összeghatárig,

/2/ A pénzügyi bizottság átruházott hatáskörben

* engedélyezi a jóváhagyott előirányzatok átcsoportosítását 1 millió Ft összeghatár között.

/3/ A köztisztviselői illetményalap 2014.évre a 2013.évi CCXXX.tv.54.§-ának (1) bekezdése alapján 38.650,-Ft.

**8.§**

**A költségvetés végrehajtásának ellenőrzése**

1. Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetéséért az önkormányzat esetében a jegyző, az intézmények esetében az intézményvezető felelős.

## Az önkormányzat a belső ellenőrzés elvégzéséről megbízás útján gondoskodik. A megfelelő működtetésről és a függetlenség biztosításáról a jegyző köteles gondoskodni.

## 9.§

## Záró rendelkezés

/1/ Ez a rendelet a kihirdetés napján lép hatályba, de rendelkezéseit 2014. január 1.

napjától kell alkalmazni.

/2/ A rendelet kihirdetéséről a jegyző a helyben szokásos módon gondoskodik.

Tiszanána, 2014. január 30.

Dr. Tóth József Dr. Joó István

polgármester jegyző